[{"text_idx": "#000003", "text": "Matene antau\u0306 la starto Najeli kaptis sian unuan muson sur la kampo. Sufic\u0302e grandan ec\u0302. Ni provis instigi s\u0302in mang\u0302i la muson, sed s\u0302i ne emis."}, {"text_idx": "#000004", "text": "Nun ni malgrimpis de la Ardenoj. En la vilag\u0302o Chaumont-Porcien ni haltis por kafo trinkejo kiu samtempe funkcias kiel benzinejo. Supozeble antau\u0306 jardekoj tio estis tipa en la vilag\u0302oj."}, {"text_idx": "#000005", "text": "Piede de la montaro ni deviis de nia itinero, c\u0302ar la strato denove grimpis, kaj de tio ni havis jam sufic\u0302e lastatempe. Niaj bicikloj ja estas tre s\u0302arg\u0302itaj. Do ni au\u0306dacis preni etan vojon kiun ni vidis sur la mapo. Tio farig\u0302is aventura; tempon ni ne s\u0302paris, sed ja forton. Tamen iom ni devis pus\u0302i ankau\u0306 tie."}, {"text_idx": "#000006", "text": "La lastajn kelkdek kilometrojn ni elektis etajn stratojn tra la onda pejzag\u0302o g\u0302is la urbo Reims. Lau\u0306 nia mapo ili c\u0302iuj estus kun asfalto; en la realo kelkfoje ne."}, {"text_idx": "#000007", "text": "Ni bezonis novajn tendostangojn kaj kelkajn aliajn aferojn."}, {"text_idx": "#000008", "text": "Niaj gastigantoj Jean-Pierre kaj Miche\u0300le akceptis nin en eta paradizo: ni povis tendumi en ilia g\u0302ardeno, kaj trinkis kaj vespermang\u0302is sub la foliaro de kivi-lianoj \u2013 unu vira kaj du inaj plantoj. En oktobro la fruktoj estos maturaj."}, {"text_idx": "#000009", "text": "Pipromuelilo \u2013 ni bone spicis nian vespermang\u0302on per g\u0302i."}, {"text_idx": "#000010", "text": "Inter la diversaj aperitivoj estis ankau\u0306 zingibra brando, speciale fotita por nia amiko Gunter."}, {"text_idx": "#000011", "text": "Multan dankon pro la bela foto speciale fotita por mi! ... sed ankau\u0306 pro la aliaj kaj viaj raportoj kun interesaj travivaj\u0302oj. Mi jam antau\u0306g\u0302ojas sidi kune kun vi post via reveno en septembro, rerigardi la fotojn kaj au\u0306skulti viajn rakontojn pri viaj aventuroj kaj travivaj\u0302oj. Cetere hierau\u0306 revoje de biciklado en la Lahn-valo mi ekskursis al \u201cBermuda\u201d (por tiuj, kiuj ankorau\u0306 ne estis kun mi tie, temas pri unu el la malmultaj gastejoj, kie oni en Marburg povas trinki zingibran brandon). Kun s\u0302oko mi legis pri via akcidento kaj mi tre g\u0302ojas ke vi povas dau\u0306rigi la bicikladon bonfarte. Havu bonegajn tagojn, saman veteron kaj g\u0302uu la bicikladon! G\u0302is plej malfrue en septembro kun elkoraj salutoj"}, {"text_idx": "#000012", "text": "Retpos\u0302tadreso ne estos publikigita. Devigaj kampoj estas markitaj *"}]